**O’G3NE** ([əʊ ʤiːn] «Օ’Ջին», ավելի շուտ՝ **Lisa, Amy & Shelley**), նիդեռլանդական երաժշտական խումբ՝ բաղկացած երեք քույրերից՝ Լիզա, Էմի և Շելլի Վոլ։ Լիզան (ծնված 1994 թվականին) ավագ դուստրն է, թեև Էմին և Շելլին (ծնված 1995 թվականին) երկվորյակներ են։ Ներկայացրել են Նիդեռլանդները «Մանկական Եվրատեսիլ 2007» և «Եվրատեսիլ 2017» երգի մրցույթներում։

Սկզբնական գործունեություն
-------------------------

Երեք քույրերն էլ մեծացել են Նիդեռլանդների հարավում գտնվող Դորդրեխտ քաղաքում։ Լիզան ծնվել է 1994 թվականի հունիսի 21-ին, Էմին և Շելլին՝ 1995 թվականի հոկտեմբերի 18-ին։ Ավելի ուշ նրանք Դորդրեխտից տեղափոխվել են Ֆիջնաարթ։ 2007 թվականին նրանք «Մանկական Եվրատեսիլ» մրցույթում ներկայացրել են Նիդեռլանդները, որը կայացել է Ռոտերդամում։ Նրանք կատարել են «Adem in, adem uit» երգը և զբաղեցրել 11-րդ հորիզոնականը՝ եզրափակչում հավաքելով 36 միավոր։ 2011 թվականին նրանք թողարկել են երկու ալբոմ՝ «300 %» և «Sweet»։

Մասնակցությունը «The Voice of Holland» նախագծին
-----------------------------------------------

2011 թվականի ալբոմների թողարկումից հետո տրիոն՝ «O’G3NE» անվամբ, մասնակցել է «Ձայնը» նախագծի նիդեռլանդական տարբերակին՝ «The Voice of Holland»։ Այդ մրցույթում նրանց հաջողվել է հաղթել՝ կիսաեզրափակչում և եզրափակչում կատարելով իրենց «Magic» երգը։ 2016 թվականին քույրերը մասնակցել են «De beste zangers van Nederland» երաժշտական շոուին։ 2016 թվականի սեպտեմբերի 30-ին նրանք թողարկել են հերթական ստուդիական ալբոմը՝ «We Got This»։ Խումբը գլխավորել է նիդեռլանդական հիթ-շքերթները։

Եվրատեսիլ 2017
--------------

2016 թվականի հոկտեմբերի 29-ին հայտարարվել է, որ O’G3NE խումբը ներկայացնելու է Նիդերլանդները «Եվրատեսիլ 2017»-ում, որը տեղի էր ունենալու Ուկրաինայի մայրաքաղաք Կիևում։ Մարտի 3-ին թողարկվել է Եվրատեսիլի համար գրված «Lights and Shadows» երգը։ Երկրորդ կիսաեզրափակչի քվեարկության արդյունքներով՝ խումբն անցել է եզրափակիչ։ Եզրափակիչը կայացել է մայիսի 13-ին, որտեղ նրանք ներկայացել են 6-րդ համարի ներքո։ Արդյունքում խումբը զբաղեցրել է 11-րդ հորիզոնականը։

Անվանում
--------

Խմբի անվանումը՝ **O’G3NE**, բացատրվում է այսպես․ ***O’***՝ քույրերի արյան խումբ, ***G3NE***՝ նրանց միացնող գեներ, իսկ ***3*** թիվը՝ քույրերի քանակն է։

Ծանոթագրություններ
------------------

1. ↑  Klier, Marcus (2007 թ․ սեպտեմբերի 22). «The results of the first Dutch semi final». ESCToday. Վերցված է 2014 թ․ դեկտեմբերի 20-ին. `{{cite web}}`: Italic or bold markup not allowed in: `|publisher=` (օգնություն)
2. ↑  Klier, Marcus (2007 թ․ հոկտեմբերի 6). «Three more countries decided for Rotterdam». Esctoday. Վերցված է 2014 թ․ դեկտեմբերի 20-ին. `{{cite web}}`: Italic or bold markup not allowed in: `|publisher=` (օգնություն)
3. ↑  «Junior Eurovision 2007». EBU. Վերցված է 2014 թ․ դեկտեմբերի 20-ին.
4. ↑  Granger, Anthony (2016 թ․ հոկտեմբերի 29). «The Netherlands: O'G3NE to the Eurovision Song Contest 2017». *eurovoix.com*. Eurovoix.
5. ↑  Այստեղ, արյան առաջին խումբ՝ O(I).
6. ↑  «BiografieO'g3ne» (հոլանդերեն). og3ne.com. Վերցված է 2017 թ․ մարտի 10-ին.

Արտաքին հղումներ
----------------

* Տեսահոլովակների օրինակներ YouTube-ում
	+ Lisa, Amy & Shelley «Adem in, adem uit» (2007)
	+ Lisa, Amy & Shelley «Fout Ventje» (2010)
	+ O’G3NE «Lights and Shadows» (2017)

| Պարգևներ և ձեռքբերումներ |
| --- |
| Նախորդող՝**Kimberly «Goed» երգով** | **Նիդեռլանդները Մանկական Եվրատեսիլ երգի մրցույթում**2007 | Հաջորդող՝**Marissa *1 dag* երգով** |
| Նախորդող՝**Յուլյա վան դե Թորն** | **The Voice of Holland-ի հաղթող**5-րդ եթերաշրջան | Հաջորդող՝**Ման դե Սթենվինկել** |
| Նախորդող:**Դաուվ Բոբ «Slow Down» երգով** |  **Նիդերլանդները Եվրատեսիլ երգի մրցույթում** 2017 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Spotify · ՅուԹյուբ |
|  |
| Թեմատիկ կայքեր | Discogs · Discogs · MusicBrainz |
|  |
| Չափորոշչային վերահսկողություն | ISNI: 0000000468887154 |

 |